**Ruchna**

Czej w jizbã zazdrzi słuńca wid

Wôrt wzewac z rena dobré dnie,

Kòszulkã, bùksë òblec w mig,

Stréfle a jakã mët na se.

Ref. Gwës drãgò tej je czëc sã rôd,

Czej kòmù przińdze bëwac w głodze,

Jakbë przëtrôfkã w biédã wpôdł.

- Ale jesz gòrzi wëbëc w chłodze.

Brutka so spódnik mòże wząc

Abò ze szléfą strojny kléd,

A bëniel knąpë mùszi spiąc

Przë kòszlë bëlno z dołu w szczit.

Na niã so òblec nowi liwk,

Przë wãpsu wiedno módnô szlëc.

Kò wôżny bëlny przëòdzéwk,

Co w zëmie chróni cała hëc.

Òb lato ruchnów mało co

Òblokłé na se mùszi miec.

Kò sygnie leno letczé zgło,

Bë miło sã w cepełkù czëc.